Der findes et hav af forskellige a-kasser på det danske marked. A-kasserne kan henvende sig til forskellige faggrupper og tilbyder, foruden retten til dagpenge, derfor også forskellige servicer. Det betyder samtidig, at prisen varierer fra a-kasse til a-kasse. Dog kan man forvente, at den gennemsnitlige pris for at være medlem af en a-kasse i Danmark er mellem 400-600 kroner om måneden.
Derudover skal man være opmærksom på, at de fleste a-kasser tilbyder gratis medlemskab, hvis man er studerende. Det kan være yderst gavnligt at blive medlem, mens man er under uddannelse, da man herved kan få opbygget den nødvendige anciennitet for at få retten til dagpenge.